Diari Oficial de la Generalitat Valenciana


Sumari del DOGV 7271, del 12-05-2014 (2014/3977)

Notificació de la sentència dictada en el procediment de divorci contenciós número 1064/2013.
---------------------------------------------------------------------------------------------

### Dades del document

Número de DOGV
:   7271

Data del DOGV
:   12-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3977


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1064/2013. [2014/3977]  
Divorci contenciós 001064/2013  
Demandant: Libertad Rodríguez Calvo.  
Procuradora: M. Ángeles Ruiz Navarro.  
Demandat: El Habib Safri.  
Procurador/a: -  
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de divorci contenciós, seguides amb el número 001064/2013, a instàncies de Libertad Rodríguez Calvo contra El Habib Safri, en situació de rebel·lia, en les quals en data de hui ha recaigut la sentència, la part dispositiva de la qual diu així:  
  
«Dispositiva  
Estime la demanda interposada per la procuradora Mª Ángeles Ruiz Navarro, en representació processal de María Libertat Rodríguez Calvo, contra El Habib Safri, i acorde la dissolució del matrimoni, per divorci dels indicats, celebrat a València en data 22 de gener de 2009, amb els efectes i les mesures següents:  
  
1. Cessa la presumpció de convivència conjugal, i els cònjuges poden fixar lliurement el seu domicili.  
2. Queden revocats tots els consentiments i poders que qualsevol dels cònjuges haguera atorgat a l'altre.  
3. S'atribuïx a l'esposa la guarda i custòdia de les filles menors comunes, S. i S., i la pàtria potestat s'exercirà de manera compartida amb un règim de visites i comunicació amb el progenitor no custodi de caps de setmana alterns, des de l'eixida del col·legi del divendres a la vesprada fins al diumenge a les 20.00 hores que les tornarà al domicili matern; i la mitat de les vacacions escolars, que s'hauran de repartir els progenitors de mutu acord, i, a falta d'este, correspondrà al pare triar el període vacacional que li interesse durant els anys parells, i a la mare durant els imparells. Els progenitors podran contactar per qualsevol mitjà (telèfon, internet, whatsapp, correu ordinari, etc.) quan les menors es troben amb l'altre progenitor, sempre que es faça de manera prudencial, sense entorpir el descans i normal desenrotllament de les activitats de les xiquetes.  
4. Com a aliments a favor de cada filla menor, el pare ingressarà en els set primers dies de cada mes, en el compte que l'esposa determine, la quantitat de 250 euros (dos-cents cinquanta euros) mensuals, quantitat que resultarà modificada anualment de conformitat amb l'índex de preus al consum que publique l'organisme estatal competent. Els gastos extraordinaris necessaris o convenients, si hi ha acord o autorització judicial, seran abonats a mitges.  
5. Es prohibix l'eixida dels menors de territori nacional sense autorització judicial prèvia.  
6. Cada part ha de pagar les costes causades a instàncies seues i les comunes a mitges.  
Comuniqueu esta resolució, una vegada que siga ferm el pronunciament de divorci, al registre civil on conste inscrit el matrimoni.  
Esta és la meua sentència, contra la qual es pot interposar un recurs d'apel·lació en el termini de 20 dies, comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil, feta per la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este Jutjat, que pronuncie, mane i firme».  
I perquè valga de notificació de forma deguda a El Habib Safri, en rebel·lia, expedisc i firme este edicte.  
  
València, 2 de maig de 2014.- El secretari judicial: Antonio Rodríguez-Moldes Peiró.